DNA i-a pus sub urmarire penala pe Gheorghe Ciuhandu, fost primar al Timisoarei si pe doi functionari locali intr-un dosar privind finantarea echipei de fotbal din oras, procurorii acuzand o paguba la bugetul local de peste 27 mil. lei.





Gheorghe Ciuhandu, Ioan Cojocari, secretar al Consiliului Local si Ileana Delia Dumitru, consilier juridic, sunt acuzati de abuz in serviciu.







"Pentru a da o forma aparenta de legalitate intentiei de acordare a unor sume de bani echipei de fotbal Politehnica 1921 Stiinta Timisoara (denumirea din acel moment a entitatii sportive) s-a procedat la aplicarea in mod nelegal, indirect, a Legii educatiei fizice si sportului, nr. 69/2000 si a normelor de aplicare ale acesteia, in scopul mascarii nelegalitatii acordarii unei finantari nerambursabile aceluiasi club sportiv", se scrie intr-un comunicat DNA.



Acordarea unor sume de bani in mod abuziv si contrar prevederilor legale in vigoare, in perioada 2008-2011 din bugetul local al municipiului Timisoara, in cuantum total de 27.100.000 lei, catre S.C. POLITEHNICA TIMISOARA S.A. (fosta S.C. FOTBAL CLUB TIMISOARA S.A., fosta S.C. POLITEHNICA 1921 STIINTA TIMISOARA & INVEST S.A.), sume acordate cu incalcarea principiului oportunitatii ce guverneaza derularea si functionarea activitatilor circumscrise normelor dreptului administrativ, nu au servit intereselor comunitatii, ci doar pe acelea ale unui grup privat de interese organizat in jurul S.C. POLITEHNICA 1921 STIINTA TIMISOARA & INVEST S.A., finantarea fiind astfel ilegala.



Aspectele de ilegalitate au fost retinute si de Camera de Conturi a Judetului Timis, cu ocazia indeplinirii misiunii de audit financiar, prin care s-a imputat persoanelor responsabile suma de 27.100.000 lei.



Primaria municipiului Timisoara a formulat contestatie fata de raportul Curtii de Conturi a Romaniei, dar aceasta a fost respinsa, decizia Curtii de Apel Timisoara ramanand definitiva, noteaza sursa citata.



In vederea recuperarii prejudiciului, in cauza s-a dispus masura sechestrului asigurator asupra unui imobil apartinand lui Ciuhandu si asupra conturilor bancare apartinand lui Cojocari, pana la concurenta sumei de 27.100.000 lei, reprezentand valoarea prejudiciului.

Conform DNA, in cursul anului 2008, Ciuhandu, la acea data primar al Municipiului Timisoara si Cojocari Ioan, secretar al Consiliului Local Timisoara, uzand de prerogativele conferite de functiile ce le indeplineau, au incalcat normele legale in vigoare ce reglementeaza posibilitatea acordarii de sume de la bugetul Consiliului Local Timisoara in contul S.C. POLITEHNICA TIMISOARA S.A. (fosta S.C. FOTBAL CLUB TIMISOARA S.A., fosta S.C. POLITEHNICA 1921 STIINTA TIMISOARA & INVEST S.A.), si ulterior au semnat impreuna cu Dumitru Delia-Ileana, consilier juridic si cu alte persoane din cadrul Primariei Timisoara, documentul intitulat "Contract de asociere" in baza caruia era alocata anual, pe o perioada de 3 ani, suma de 9.000.000 lei anual, "pentru sprijinirea echipei de fotbal Politehnica Stiinta Timisoara".Potrivit Legii sponsorizarii, acordarea unei sume de bani unei persoane juridice de drept privat ce are scop lucrativ si urmareste obtinerea unui profit nu se putea efectua cu titlu de sponsorizare, arata procurorii.